turjo4nis/wikipedia-bn-dump-20250701 huggingface dataset:
দ্য ডিভাইন লেডি

দ্য ডিভাইন লেডি হল ফ্র্যাংক লয়েড পরিচালিত ১৯২৯ সালের মার্কিন ঐতিহাসিক জীবনীমূলক চলচ্চিত্র। এতে ভিটাফোন শব্দ, সামঞ্জস্য বিধানকারী সঙ্গীতধর্মী সুর, শব্দ এবং কিছু সামঞ্জস্যপূর্ণ গান রয়েছে, কিন্তু কোন সংলাপ নেই। ছবিটিতে হোরাশিও নেলসন ও এমা হ্যামিলটনের প্রেমের সম্পর্ক বর্ণিত হয়েছে এবং প্রধান এই দুটি চরিত্রে অভিনয় করেন যথাক্রমে ভিক্টর ভারকনি ও করিন গ্রিফিথ। ই. ব্যারিংটনের দ্য ডিভাইন লেডি: আ রোম্যান্স অব নেলসন অ্যান্ড এমা হ্যামিলটন অবলম্বনে এটি চলচ্চিত্রের উপযোগী করেন ফরেস্ট হ্যালসি ও হ্যারি কার।

২য় একাডেমি পুরস্কার আয়োজন থেকে ফ্র্যাংক লয়েড শ্রেষ্ঠ পরিচালনা বিভাগে পুরস্কার অর্জন করেন এবং করিন গ্রিফিথ শ্রেষ্ঠ অভিনেত্রী ও জন এফ. সেইৎজ শ্রেষ্ঠ চিত্রগ্রহণ বিভাগে পুরস্কারের জন্য মনোনয়ন লাভ করেন।

কুশীলব
 করিন গ্রিফিথ - এমা হার্ট
 ভিক্টর ভারকনি - হোরাশিও নেলসন
 এইচ.বি. ওয়ার্নার - স্যার উইলিয়াম হ্যামিলটন
 ইয়ান কিথ - চার্লস গ্রেভিল
 মারি ড্রেসলার - মিসেস হার্ট
 মন্টাগু লাভ - ক্যাপ্টেন হার্ডি
 উইলিয়াম কঙ্কলিন - রোমনি
 ডরোথি কামিং - রানী মারিয়া ক্যারোলিনা
 মাইকেল ভাভিচ - রাজা ফার্ডিনান্ড
 ইভলিন হল - ডেভনশায়ারের ডাচেস
 হেলেন জেরোম এডি - লেডি নেলসন

সঙ্গীত
দ্য ডিভাইন লেডি চলচ্চিত্রের সুর ও সঙ্গীত পরিচালনা করেছেন সেসিল চোপিং। ছবিটির শীর্ষ গান "লেডি ডিভাইন"-এর গীত রচনা করেন রিচার্ড কুনৎজ এবং সুর করেছেন নাথানিয়েল শিলক্রেট। গানটি ১৯২৯ সালের জনপ্রিয় হিট গান হয়ে ওঠে। পরবর্তীকালে শিলক্রেট, ফ্র্যাংক মান, বেন সেলভিন, স্মিথ বালেউ, আদ্রিয়ান শুবের, স্যাম লেনিন ও বব হেরিং এই গানের রেকর্ড করেন।

পুরস্কার ও মনোনয়ন
একাডেমি পুরস্কার
 বিজয়ী: শ্রেষ্ঠ পরিচালনা - ফ্র্যাংক লয়েড
 মনোনীত: শ্রেষ্ঠ অভিনেত্রী -  করিন গ্রিফিথ
 মনোনীত: শ্রেষ্ঠ চিত্রগ্রহণ - জন এফ. সেইৎজ

তথ্যসূত্র

বহিঃসংযোগ
 
 

ইংরেজি ভাষার চলচ্চিত্র
১৯২৯-এর চলচ্চিত্র
১৯২০-এর দশকের ঐতিহাসিক চলচ্চিত্র
১৯২০-এর দশকের জীবনীমূলক চলচ্চিত্র
ওয়ার্নার ব্রসের চলচ্চিত্র
চলচ্চিত্রে ব্যভিচার
ফার্স্ট ন্যাশনাল পিকচার্সের চলচ্চিত্র
ফ্র্যাংক লয়েড পরিচালিত চলচ্চিত্র
মার্কিন চলচ্চিত্র
মার্কিন ঐতিহাসিক চলচ্চিত্র
মার্কিন জীবনীমূলক চলচ্চিত্র
মার্কিন নির্বাক চলচ্চিত্র
মার্কিন সাদাকালো চলচ্চিত্র
লন্ডনের পটভূমিতে চলচ্চিত্র
ইংল্যান্ডের পটভূমিতে চলচ্চিত্র
১৯২০-এর দশকের মার্কিন চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
নাপোলির পটভূমিতে চলচ্চিত্র
১৯২০-এর দশকের ইংরেজি ভাষার চলচ্চিত্র
মাতা আর্মেনিয়া (গুমরি)

মাতা আর্মেনিয়া ( Mayr Hayastan) একজন মহিলা জাতীয় ব্যক্তিত্বের স্মৃতিস্তম্ভ মূর্তি, এটি আর্মেনিয়ার গুমরি শহরে অবস্থিত। এটি ইয়েরেভেন এ অবস্থিত মাতার আর্মেনিয়া এর স্মৃতিস্তম্ভের সমতুল্য। এটি ১৯৭৫ সালে গুমরি শহরের এক পাহাড়ের পশ্চিমে নির্মিত হয়েছিল। মাতা আর্মেনিয়া এর ভাস্কররা ছিলেন আরা সার্গসিয়ান এবং ইয়ারম ওয়ার্টানিয়েন। এবং স্থাপত্যশিল্পী ছিলেন রাফিক ইয়েহওহান।

তথ্যসূত্র
ক্যাভ্যালকেড (১৯৩৩-এর চলচ্চিত্র)

ক্যাভ্যালকেড হল ফ্র্যাংক লয়েড পরিচালিত ১৯৩৩ সালের মার্কিন মহাকাব্যিক চলচ্চিত্র। নোয়েল কাওয়ার্ডের ক্যাভালকেড নাটক অবলম্বনে চলচ্চিত্রটির চিত্রনাট্য রচনা করেন রেজিলান্ড বার্কলি। এতে শ্রেষ্ঠাংশে অভিনয় করেন ডায়ানা উইনিয়ার্ড ও ক্লাইভ ব্রুক। ছবিটিতে বিংশ শতাব্দীর প্রথমার্ধের গল্প বর্ণিত হয়েছে, যা মূলত ১৮৯৯ সালের নববর্ষের পূর্ব থেকে শুরু হয়ে ১৯৩৩ সালের নববর্ষের দিন পর্যন্ত সময়কালে দুটি ব্রিটিশ পরিবারের উপর কয়েকটি ঐতিহাসিক ঘটনার প্রভাব দেখানো হয়েছে।

চলচ্চিত্রটি ৬ষ্ঠ একাডেমি পুরস্কার আয়োজনে শ্রেষ্ঠ চলচ্চিত্র ও শ্রেষ্ঠ পরিচালনাসহ তিনটি পুরস্কার জয় করে এবং অপর একটি পুরস্কারের মনোনয়ন লাভ করে।

কুশীলব

 ডায়ানা উইনিয়ার্ড - জেন ম্যারিয়ট
 ক্লাইভ ব্রুক - রবার্ট ম্যারিয়ট
 উনা ওকনর - এলেন ব্রিজেস
 হার্বার্ট মানডিন - আলফ্রেড ব্রিজেস
 বেরিল মার্সার - রাঁধুনি
 আইরিন ব্রাউন - মার্গারেট হ্যারিস
 টেম্পে পিগট - মিসেস স্ন্যাপার
 মার্লি টটেনহাম - অ্যানি
 ফ্র্যাংক লটন - জো ম্যারিয়ট
 উরসুলা জিন্স - ফ্যানি ব্রিজেস
 মার্গারেট লিন্ডসে - এডিথ হ্যারিস
 জন ওয়ারবার্টন - এডওয়ার্ড ম্যারিয়ট
 বিলি বেভান - জর্জ গ্রেইঞ্জার
 রনি জেমস - ডেসমন্ড রবার্টস
 ডিক হেন্ডারসন জুনিয়র - মাস্টার এডওয়ার্ড
 ডগলাস স্কট - মাস্টার জোই
 শিলা ম্যাকফিল - কিশোরী এডিথ
 বনিতা গ্র্যানভিল - কিশোরী ফ্যানি

পুরস্কার ও মনোনয়ন
একাডেমি পুরস্কার
 বিজয়ী: শ্রেষ্ঠ চলচ্চিত্র - ক্যাভ্যালকেড
 বিজয়ী: শ্রেষ্ঠ পরিচালনা - ফ্র্যাংক লয়েড
 বিজয়ী: শ্রেষ্ঠ শিল্প নির্দেশনা - উইলিয়াম এস. ডার্লিং
 মনোনীত: শ্রেষ্ঠ অভিনেত্রী - ডায়ানা উইনিয়ার্ড

তথ্যসূত্র

বহিঃসংযোগ
 
 
 
 
 

ইংরেজি ভাষার চলচ্চিত্র
১৯৩৩-এর চলচ্চিত্র
১৯৩০-এর দশকের নাট্য চলচ্চিত্র
ফ্র্যাংক লয়েড পরিচালিত চলচ্চিত্র
মার্কিন চলচ্চিত্র
মার্কিন নাট্য চলচ্চিত্র
মার্কিন মহাকাব্যিক চলচ্চিত্র
মার্কিন সাদাকালো চলচ্চিত্র
সত্য ঘটনা অবলম্বনে চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
সত্য ঘটনা অবলম্বনে নাট্য চলচ্চিত্র
লন্ডনের পটভূমিতে চলচ্চিত্র
১৯০০-এর দশকের পটভূমিতে চলচ্চিত্র
নাটক ভিত্তিক মার্কিন চলচ্চিত্র
১৯৩০-এর দশকের ইংরেজি ভাষার চলচ্চিত্র
১৯১০-এর দশকের পটভূমিতে চলচ্চিত্র
১৯২০-এর দশকের পটভূমিতে চলচ্চিত্র
১৯৩০-এর দশকের পটভূমিতে চলচ্চিত্র
শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
১৯৩০-এর দশকের মার্কিন চলচ্চিত্র
কুকি লিনাক্স

কুকি লিনাক্স () হালকা উবুন্টু-ভিত্তিক লিনাক্স ডিস্ট্রিবিউশন ছিলো, যার সময়কাল ২০০-০৯। ফেডোরা-ভিত্তিক লিনপাস লিনাক্সের প্রতিস্থাপক হিসেবে এটি তৈরি করা হয়। উবুন্টুর মতই, কুকি লিনাক্সও ফ্রি সফটওয়্যার।

লিনাক্স ডিস্ট্রিবিউশন
ওপেনজ্যুউ (লিনাক্স ডিস্ট্রিবিউশন)

ওপেনজ্যুউ () উবুন্টু ও পরবর্তীতে ডেবিয়ান-ভিত্তিক লিনাক্স ডিস্ট্রিবিউশন। ওপেনজ্যুউ গ্নোমের শক্তি ও সহজ ব্যবহারযোগ্যতার সাথে এনলাইটেনমেন্টের দৃষ্টিনন্দন বৈশিষ্ট্যের সম্মিলন ঘটিয়েছে। উবুন্টু থেকে আগত হলেও, প্রকৃত আর্ট থিম, সফটওয়্যার ও টুলের সাথে ওপেনজ্যুউ একটি সম্পূর্ণ ভিন্ন অভিজ্ঞতা প্রদান করে।

লিনাক্স ডিস্ট্রিবিউশন
সীতানন্দ কলেজ

সীতানন্দ কলেজ এটি সাধারণত নন্দিগ্ৰাম কলেজ নামে পরিচিত, এই কলেজ প্রতিষ্ঠিত হয় ১৯৬০ সালে। এটি পূর্ব মেদিনীপুর জেলার নন্দীগ্রামে একটি সাধারণ ডিগ্রি কলেজ। এই কলেজে কলা এবং বিজ্ঞান স্নাতক কোর্সে উপলব্ধ করা হয়। এটি বিদ্যাসাগর বিশ্ববিদ্যালয় থেকে অনুমোদিত।

ইতিহাস 
সিতানন্দ কলেজ স্বাধীনতার পরেই নন্দীগ্রাম ও তার আশপাশের সাধারণ মানুষের যৌথ প্রচেষ্টার ফলে প্রতিষ্ঠিত হয়। এই কলেজ প্রতিষ্ঠার জন্য প্রফেসর ডঃ পি.কে.ভৌমিক, ডঃ বি. এন.চন্দ্র এবং ডঃ গোপালচন্দ্র পান্ডা ছিলেন প্রধান চালিকা শক্তি। এই কলেজটি বর্তমানে বিদ্যাসাগর বিশ্ববিদ্যালয়ের সাথে যুক্ত।

বিভাগ

বিজ্ঞান সম্পাদনা 

 পদার্থবিদ্যা
 রসায়ন
 অঙ্ক
 উদ্ভিদ্তত্ব
 প্রাণিবিদ্যা
 নৃবিদ্যা
 পুষ্টি
 কম্পিউটার বিজ্ঞান

চারু 

 বাংলা 
 ইংরেজি 
 সংস্কৃত
 ইতিহাস
 ভূগোল
 রাষ্ট্রবিজ্ঞান
 দর্শন
 শিক্ষা

অ্যাক্রেডিটেশন

তথ্যসূত্র

বহিঃসংযোগ 

 Sitananda College

পূর্ব মেদিনীপুর জেলার কলেজ
১৯৬০-এ পশ্চিমবঙ্গে প্রতিষ্ঠিত
বিদ্যাসাগর বিশ্ববিদ্যালয়ের অধিভুক্ত মহাবিদ্যালয়
১৯৬০-এ প্রতিষ্ঠিত শিক্ষাপ্রতিষ্ঠান
পূর্ব মেদিনীপুর জেলার বিশ্ববিদ্যালয় ও কলেজ
এ বয়... এ গার্ল

এ বয়... এ গার্ল ১৯৬৯ সালে জন ডেরেক পরিচালিত একটি সিনেমা।

পটভূমি 
নাম না জানা একটি ১৫ বছরের ছেলে তার সমবয়সী একটি যুবতী অপরিচিত মেয়ের প্রতি আর্কষন বোধ করে এবং প্রথমবারের মত প্রেমে পড়ে। মেয়েটির প্রতি ছেলেটির রোমান্টিক অনুভূতি থাকার পরও একজন অর্থবিত্তশালী লোক সেই মেয়েটিকে প্রভাবিত করে নিয়ে যায়। লোকটি একটি ঘোড়ার আস্তাবল আছে।

অভিনয়ে 
 ডিন পল মার্টিন ছেলের ভূমিকায়
 আইরিওন ফ্রোমার মেয়ের ভূমিকায়
 ক্যারেন স্টিল এলিজাবেথ হিসেবে
 কারউইন ম্যাথিউস মি. ক্রিশ্চিয়ান হিসেবে
 পেগি লিপটন

আরো দেখুন 
 ১৯৬৯ সালের আমেরিকান সিনেমার তালিকা

তথ্যসূত্র

বহিঃসংযোগ 
 

মার্কিন চলচ্চিত্র
১৯৬৯-এর চলচ্চিত্র
মার্কিন নাট্য চলচ্চিত্র
১৯৬০-এর দশকের মার্কিন চলচ্চিত্র
১৯৬০-এর দশকের ইংরেজি ভাষার চলচ্চিত্র
নীল কার্টার

নীল মিলার কার্টার (; জন্ম: ২৯ জানুয়ারি, ১৯৭৫) কেপটাউনে জন্মগ্রহণকারী প্রথিতযশা স্কটল্যান্ডীয় আন্তর্জাতিক ক্রিকেটার। স্কটল্যান্ড ক্রিকেট দলের অন্যতম সদস্য তিনি। প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ারের প্রতিনিধিত্ব করেছেন। দলে  মূলতঃ বামহাতি আক্রমণধর্মী ব্যাটসম্যানের দায়িত্ব পালন করে থাকেন ‘কার্টস’ ডাকনামে পরিচিত নীল কার্টার। এছাড়াও বামহাতি ফাস্ট বোলার হিসেবে সুনাম রয়েছে তার।

প্রথম-শ্রেণীর ক্রিকেট 
হটেনটটস হল্যান্ড হাই স্কুলে অধ্যয়ন করেছেন। ওয়ারউইকশায়ারের সদস্য হবার পূর্বে বোল্যান্ডের পক্ষে খেলেছেন নীল কার্টার। ২০০৫ মৌসুমে এজবাস্টনে সাসেক্সের বিপক্ষে খেলাকালীন ১০০০ প্রথম-শ্রেণীর রান সংগ্রহের মাইলফলক স্পর্শ করেন তিনি। ২০০৮ সালে ধারের চুক্তিতে মিডলসেক্সের সদস্য হন ও স্ট্যানফোর্ড সুপার সিরিজ প্রতিযোগিতায় খেলেন।

২০১০ সালে ন্যাটওয়েস্ট প্রফেশনাল ক্রিকেটার্স অ্যাসোসিয়েশন কর্তৃক বর্ষসেরা খেলোয়াড়ের পুরস্কার লাভ করেন। শ্রোণীতে আঘাতের কারণে ২০১১ মৌসুমের প্রথমদিকে খেলতে পারেননি। তবে, প্রথম একাদশে ফিরে এসে ল্যাঙ্কাশায়ারের বিপক্ষে খেলোয়াড়ী জীবনের ব্যক্তিগত সেরা বোলিং পরিসংখ্যান গড়েন ৬/৩০। প্রতিযোগিতা শুরুর পর থেকে ২০১১ মৌসুমের মাঝামাঝি সময় পর্যন্ত ওয়ারউইকশায়ারের পক্ষে প্রত্যেক ২০/২০ খেলায় অংশ নিয়েছেন।

১০ বছর খেলায় অংশগ্রহণের স্বীকৃতিস্বরূপ ২০১২ সালে ওয়ারউইকশায়ারের পক্ষে আর্থিক সুবিধা গ্রহণের খেলার জন্য মনোনীত হন।

আন্তর্জাতিক ক্রিকেট 
২০১২ মৌসুমের পর স্কটল্যান্ড ক্রিকেট দলের পক্ষে খেলতে রাজী হন। ওয়ারউইকশায়ারের খেলার জন্য যুক্তরাজ্যে বসবাসের ফলে ব্রিটিশ পাসপোর্টধারী হন। এভাবেই স্কটল্যান্ডের পক্ষে খেলার যোগ্যতা অর্জন করেন তিনি।

তথ্যসূত্র

বহিঃসংযোগ 
 
 

১৯৭৫-এ জন্ম
জীবিত ব্যক্তি
ওয়ারউইকশায়ারের ক্রিকেটার
কেপ টাউন থেকে আগত ক্রিকেটার
দক্ষিণ আফ্রিকান ক্রিকেটার
মিডলসেক্সের ক্রিকেটার
মাতাবেলেল্যান্ড তুস্কার্সের ক্রিকেটার
বোল্যান্ডের ক্রিকেটার
স্কটল্যান্ডের একদিনের আন্তর্জাতিক ক্রিকেটার
স্কটল্যান্ডীয় ক্রিকেটার
কেপ কোবরাজের ক্রিকেটার
স্কটল্যান্ডের টুয়েন্টি২০ আন্তর্জাতিক ক্রিকেটার
যুক্তরাজ্যে অভিবাসনকারী দক্ষিণ আফ্রিকান
সুদুকিহান ন্যাশনাল অ্যাকাডেমিক থিয়েটার

গ্যাব্রিয়েল সুদুকিহান স্টেট অ্যাকাডেমিক থিয়েটার (), একটি রাষ্ট্রীয় থিয়েটার।আর্মেনিয়ার রাজধানী ইয়েরেভানে অবস্থিত। এটি ২৫ ফেব্রুয়ারি, ১৯২২ সালে প্রতিষ্ঠিত হয় এবং আর্মেনিয়ার প্রাচীনতম থিয়েটার।

বিখ্যাত অভিনেত্রী এবং পরিচালক ওয়ার্ডেন আজমিয়ান, ভ্যালেন্টিন পডোমোমোভভ, ভ্রম পাম্পাজান, হারিকিয়া ঘপলানিয়া, হারিকিয়া নরসিসান, হাসমিক, এভেট আভিসিসিয়ান, অ্যারোস ভোকানিয়ান এবং এডগার এলবাকিয়ান ছিলেন থিয়েটারের গ্রুপের তারকা। তারা উভয় জাতীয় এবং বিদেশী নাটকগুলি যেমন, সুদুকিহানের টেস্টামেন্ট, মুরত্সান এর রুজান, শান্তের প্রাচীন ঈশ্বর, কামুরস কেলিগুলা, ব্রেচটের প্রতিরোধী রাইজ অফ আর্টুরো ইউ, চেখভের চেরি অর্চার্ড, ও'নিলের ডিজাইয়ার দ্য এলমস, ওয়েরফেলের ফরটি মুসা দাঘ, ইত্যাদি। ইউএসএসআর শিল্পী, ভদ্রুহী ভার্দেসিহান, সুদুকিহান থিয়েটারের নেতৃস্থানীয় অভিনেত্রী ছিলেন। 

থিয়েটারটি গ্যাব্রিয়েল সুদুকিহানের নামে নামকরণ করা হয়, যিনি আর্মেনীয় স্কুলে বাস্তবসম্মত নাটকের প্রতিষ্ঠাতা ছিলেন।

তথ্যসূত্র

বহিঃসংযোগ 
 Theatre at Armeniapedia
 map

আর্মেনিয়ার থিয়েটার হলের তালিকা
আর্মেনিয়ার সংস্কৃতি
ইয়েরেভানের ভবন ও স্থাপনা
ম্যাজেন্টা লাইন (দিল্লি মেট্রো)

ম্যাজেন্টা লাইন দিল্লি মেট্রোর একটি রেলপথ। এটি ভারতের দিল্লি মহানগরে অবস্থিত একটি দ্রুত গণপরিবহন মাধ্যম এবং ভারতের প্রথম চালকবিহীন মেট্রো রেল ব্যবস্থা। এটি জনকপুরী পশ্চিম থেকে বোটানিক্যাল গার্ডেন পর্যন্ত ২৫ টি মেট্রো স্টেশন নিয়ে গঠিত, যার মধ্যে ১০ টি স্টেশন উত্তলিত এবং বাকি ১৫ টি ভূগর্ভস্থ। লাইনের মোট দৈর্ঘ্য ৩৬.৯৮ কিলোমিটার এবং এর মধ্যে ১০.৬৪৪ কিলোমিটার উড়ালপথে এবং ২৩.৮০৭ কিলোমিটার ভূগর্ভস্থ পথে নির্মিত। বিমানবন্দর মেট্রো এক্সপ্রেস লাইনটি সরাসরি ইন্দিরা গান্ধী আন্তর্জাতিক বিমানবন্দরের  টার্মিনাল ১-এর সঙ্গে যুক্ত ও বিমানবন্দরের জন্য মেট্রো পরিষেবা পরিবেশন করবে।

২৫ শে ডিসেম্বর ২০১৭ সালে লাইনটির বোটানিক্যাল গার্ডেন  থেকে কলকাকি মন্দির পর্মন্ত এবং ২৮ মে, ২০১৮ সালে লাইনটি  জনকপুরী পশ্চিম ও কালকাজী মন্দিরের মধ্যবর্তী অংশে চালু করা হয়। এই লাইন এবং বর্তমান ইয়োল লাইনের হাউজ খাস স্টেশন  হল দিল্লি মেট্রোর  গভীরতম মেট্রো স্টেশন , যা ৩২ মিটার গভীরতায় অবস্থিত। এর আগে ২২ মিটার গভীরতায় ইয়োল লাইনের  চাউরি বাজার স্টেশন দিল্লি মেট্রোর গভীরতম মেট্রো স্টেশন ছিল।   লাইনের জনকপুরী ওয়েস্ট মেট্রো স্টেশনটি ১৫.৬ মিটার উচ্চতার সঙ্গে ভারতের সর্ববৃহৎ এসক্লোটারি অন্তর্ভুক্ত করেছে। মেজেন্টা লাইনটি হলুদ, নীল, এবং দিল্লি মেট্রো নেটওয়ার্কের ভায়োলেট লাইনের সাথে বিনিময় ঘটায়।

এই লাইনের শঙ্কর বিহার মেট্রো স্টেশন অনন্য, কারণ এটি কেবল দিল্লি মেট্রোর একমাত্র স্টেশন যেখানে বেসামরিক নাগরিকদের  মেট্রো রেলে স্বাধীন ভাবে চলাচল সামরিক বাহিনী দ্বারা সীমিত করা হয়, কারণ এটি দিল্লি ক্যান্টনমেন্ট এলাকায় পড়ে এবং ডিএমআরসি অফিসারের মতে " ডিফেন্স জোনের ডানদিকে অবস্থিত, এটি মূলত প্রতিরক্ষা বাহিনীর প্রধানদের জন্য কাজ করবে। "

ভারতে প্রথমবারের মতো দাব্রি মোর স্টেশনে দুটি সমান্তরাল সুড়ঙ্গ নির্মাণ কাজ সম্পন্ন হয়। জনকপুরী পশ্চিম-বোটানিক্যাল গার্ডেন লাইনের জনকপুরী পশ্চিম, দাব্রি মোর ও দশোরথ পুরি স্টেশন এইচসিসি-স্যামসাং যৌথ উদ্যোগে  কার্যকর করা হয়েছে।

ইতিহাস

ফেব্রুয়ারি ২০১৮ সাল পর্যন্ত নির্মাণ কাজের অগ্রগতি ৯৯.১২% ছিল।  এই লাইনটিকে প্রাথমিকভাবে ডিসেম্বর ২০১৬ সালে সমাপ্ত করার জন্য পরিকল্পনা করা হলেও, পরে নির্মাণ সময় প্রসারিত করা হয়েছিল এবং লাইনে পরীক্ষামূলক ২০১৭ সালের আগস্টে ট্রেন চলাচল  শুরু হয়েছিল। ২৫ শে ডিসেম্বর ২০১৭ সালে প্রধানমন্ত্রী নরেন্দ্র মোদী দ্বারা বোটানিক্যাল গার্ডেন থেকে কলকাকি মন্দির পর্যন্ত প্রথম দফায় মেট্রো লাইনটি উন্মুক্ত করা হয় এবং ২৮ শে মে ২০১৮ সালে দিল্লির মুখ্যমন্ত্রী অরবিন্দ কেজরিওয়াল দ্বিতীয় দফার উদ্বোধন করেন। ফলে লাইনের বাকি অংশ কার্যকরী হয়ে ওঠে এবং ২৯ শে মে ২০১৮ সালে সকাল ০৬:০০ থেকে বিকাল ৫ টা পর্যন্ত জনসাধারণের ব্যবহারের জন্য খোলা হয়।

সম্প্রসারণের ইতিহাস

২৫-১২-২০১৭ তারিখে বোটানিকাল গার্ডেন থেকে কলকাজি মন্দির  পর্যন্ত ৭ টি স্টেশন সহ  ৮.৬৭৯ কিলোমিটার একটি অংশ খোলা হয়েছে। লাইন অবশিষ্ট অংশ ২৮ মে ২০১৮ সালে খোলা হয়।

ফেজ ৪

কালিদি কুঞ্জ ডিপো ছাড়াও, মেজেন্টা লাইনের মঙ্গোলপুরে একটি নতুন ডিপো থাকবে।

ট্রেনের তথ্য

তথ্যসূত্র

বহিঃসংযোগ

 Delhi Metro Rail Corporation Ltd. (Official site)
 Delhi Metro Annual Reports
 UrbanRail.Net – descriptions of all metro systems in the world, each with a schematic map showing all stations.

দিল্লি মেট্রোর রেলপথ
পিনগাই ওএস

পিনগাই ওএস () উবুন্টু থেকে আগত একটি অপারেটিং সিস্টেম।

সাধারণ তথ্য
কিছু টুইক ও এপ্লিকেশন পূর্ব থেকে ইন্সটলকৃত একটি উবুন্টু ডেরাভেটিভ পিনগাই ওএস। ম্যানুয়ালি ইন্সটলেশনের ঝামেলা থেকে মুক্তি দিতে এটি করা হয়।

পিনগাই ওএসে অনেকগুলো ব্যবহারকারী বন্ধুত্বসুলভ বৈশিষ্ট্য থাকে— আউট-অব-দ্য বক্স মাল্টিমিডিয়া কোডেক ও ব্রাউজার প্লাগ-ইন সমর্থন, গ্নমের অনেক বেশি পরিবর্তন আনা সংস্করণ, এবং সচেতন এপ্লিকেশন নির্বাচন।

বৈশিষ্ট্য 
পিনগাই ওএসের বৈশিষ্ট্যগুলো হলো:

 ইন্সটলেশন: গ্রাফিকাল (গুই)
 ডিফল্ট ডেস্কটপ: মোডিফাইড  গ্নোম ৩ (১৪.০৪ থেকে)
 প্যাকেজ ব্যবস্থাপনা: ডেব (উবুন্টু সফটওয়্যার সেন্টার ও সিন্যাপটিক প্যাকেজ ম্যানেজার)
 প্রসেসর স্থাপত্য: আই৬৮৬, এক্স৮৬-৬৪
 বহুভাষিক: হ্যাঁ

তথ্যসূত্র

বহিঃসংযোগ

লিনাক্স ডিস্ট্রিবিউশন
জলঙ্গি বিধানসভা কেন্দ্র

জলঙ্গি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৬ নং জলঙ্গি বিধানসভা কেন্দ্রটি জলঙ্গি সমষ্টি উন্নয়ন ব্লক এবং কাটলামারি-১, কাটলামারি-২, রাজাপুর এবং রানিনগর-২ গ্রাম পঞ্চায়েত রানিনগর-২ সমষ্টি উন্নয়ন ব্লক এর অন্তর্গত।

জলঙ্গি বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, সিপিআই (এম )'র আব্দুর রেজ্জাক তার নিকটতম প্রতিদ্বন্দ্বী তৃণমূল কংগ্রেসের ইদ্রিস আলীকে পরাজিত করেন।

১৯৭৭-২০০৬
২০০৬, ২০০১, ১৯৯৬ এবং ১৯৯১ সালে রাজ্য বিধানসভা নির্বাচনে, সিপিআই (এম) -এর ইউনুস আলী সরকার জলঙ্গি কেন্দ্র থেকে জয়লাভ করেন তার নিকটতম প্রতিদ্বন্দ্বী ২০০৬ এবং ২০০১ সালে কংগ্রেসের সুব্রত সাহাকে পরাজিত করেন, ১৯৯৬ সালে কংগ্রেসের সামসুজ্জোহা বিশ্বাসকে এবং ১৯৯১ সালে কংগ্রেসের রঞ্জিত হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আতাহার রহমান ১৯৮৭ সালে কংগ্রেসের আব্দুল বারি বিশ্বাসকে পরাজিত করেন, ১৯৮২ সালে আইসিএসের আজিজুর রহমানকে এবং নির্দলের রণজিৎ কুমার হালদারকে ১৯৭৭ সালে পরাজিত করেন।

১৯৫১-১৯৭২
ভারতীয় জন সংঘ এর প্রফুল্ল কুমার সরকার ১৯৭২ এবং ১৯৭১ সালে জয়ী হন। কংগ্রেসের আজিজুর রহমান ১৯৬৯ এবং ১৯৬৭ সালে জয়ী হন। নির্দলের আব্দুল বারি মোক্তার ১৯৬২ সালে জয়ী হন। কংগ্রেসের গোলাম সোলেমান ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে কংগ্রেসের এ.এম.এ.জামান জলঙ্গি কেন্দ্র থেকে জয়লাভ করেন।

তথ্যসূত্র

পশ্চিমবঙ্গের বিধানসভা কেন্দ্র
মুর্শিদাবাদ জেলার রাজনীতি
পল গ্রিনগ্রাস

পল গ্রিনগ্রাস (; ১৩ আগস্ট ১৯৫৫) হলেন একজন ইংরেজ চলচ্চিত্র পরিচালক, প্রযোজক, চিত্রনাট্যকার ও সাবেক সাংবাদিক। তিনি বাস্তব ঘটনাবলির নাট্যধর্মী চিত্রায়ন এবং তার নিজস্ব হস্ত-ক্যামেরায় দৃশ্য ধারণের জন্য বিখ্যাত। তার শুরুর দিকের চলচ্চিত্র ব্লাডি সানডে ৫২তম বার্লিন আন্তর্জাতিক চলচ্চিত্র উৎসবে স্বর্ণ ভল্লুক জয় করে। তিনি জেসন বর্ন ধারাবাহিকে তিনটি চলচ্চিত্র: দ্য বর্ন সুপ্রিমেসি (২০০৪), দ্য বর্ন আল্টিমেটাম ও জেসন বর্ন (২০১৬) পরিচালনা করেন। তিনি ইউনাইটেড নাইটি থ্রি (২০০৬) চলচ্চিত্রের জন্য শ্রেষ্ঠ পরিচালনা বিভাগে বাফটা পুরস্কার অর্জন করেন এবং শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল গ্রিন জোন (২০১০) ও ক্যাপ্টেন ফিলিপস (২০১৩)। ২০০৪ সালে তিনি ওমাঘ চলচ্চিত্র সহ-রচনা ও সহ-প্রযোজনা করেন, যা ব্রিটিশ একাডেমি টেলিভিশন পুরস্কার অর্জন করে।

২০০৭ সালে গ্রিনগ্রাস ব্রিটিশ চলচ্চিত্র নির্মাতাদের পেশাদার সংস্থা ডিরেক্টরস ইউকে প্রতিষ্ঠার সাথে জড়িত ছিলেন এবং ২০১৪ সাল পর্যন্ত এই প্রতিষ্ঠানের প্রথম সভাপতি হিসেবে দায়িত্ব পালন করেন। ২০০৮ সালে দ্য ডেইলি টেলিগ্রাফ তাকে ব্রিটিশ সংস্কৃতির সবচেয়ে প্রভাবশালী ব্যক্তি তালিকায় স্থান দেয়। "টেলিভিশন ও চলচ্চিত্রে তার অনন্য অবদানের" স্বীকৃতি হিসেবে ২০১২ সালের অক্টোবর মাসে তিনি কিংস্টন বিশ্ববিদ্যালয় থেকে সম্মানসূচক ডিগ্রি অর্জন করেন। ২০১৭ সালে তিনি ব্রিটিশ ফিল্ম ইনস্টিটিউটের ফেলোশিপ লাভ করেন।

প্রারম্ভিক জীবন
গ্রিনগ্রাস ১৯৫৫ সালের ১৩ই আগস্ট ইংল্যান্ডের সারির চিমে জন্মগ্রহণ করেন। তার মাতা শিক্ষক ছিলেন এবং তার পিতা নাবিক ও ব্যবসায়ী ছিলেন। তার ভাই বিখ্যাত ইংরেজ ইতিহাসবেত্তা মার্ক গ্রিনগ্রাস।

তিনি ওয়েস্টকোর্ট প্রাইমারি স্কুল, গ্রেভসেন্ড গ্রামার স্কুল ও সেভেনোয়াকস স্কুলে পড়াশোনা করেন। তিনি ক্যামব্রিজের কুইন্স কলেজে ইংরেজি সাহিত্য বিষয়ে অধ্যয়ন করেন।

চলচ্চিত্রের তালিকা

তথ্যসূত্র

বহিঃসংযোগ

 

১৯৫৫-এ জন্ম
জীবিত ব্যক্তি
ইংরেজি ভাষার চলচ্চিত্র পরিচালক
ইংরেজ চলচ্চিত্র পরিচালক
ইংরেজ চলচ্চিত্র প্রযোজক
ইংরেজ পুরুষ চিত্রনাট্যকার
শ্রেষ্ঠ পরিচালনা বিভাগে বাফটা পুরস্কার বিজয়ী
কমান্ডার অব দি অর্ডার অব দ্য ব্রিটিশ এম্পায়ার
ইংরেজ অ-কল্পকাহিনী লেখক
ইংরেজ চিত্রনাট্যকার
তপু বর্মন

তপু বর্মন (জন্ম: ২০ ডিসেম্বর ১৯৯৪) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১১–১২ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ রাসেলে যোগদান করেছেন। শেখ রাসেলে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী এবং সাইফের হয়ে খেলেছেন। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন।

২০১৪ সালে, তপু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৪৫ ম্যাচে ৬টি গোল করেছেন। দলগতভাবে, তপু এপর্যন্ত ২টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।

প্রারম্ভিক জীবন
তপু বর্মন ১৯৯৪ সালের ২০শে ডিসেম্বর তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
তপু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই আগস্ট তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৭ ম্যাচে অংশগ্রহণ করেছেন।

২০১৪ সালের ২৪শে অক্টোবর তারিখে, মাত্র ১৯ বছর ১১ মাস ৫ দিন বয়সে, উভয় পায়ে ফুটবল খেলায় পারদর্শী তপু শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৩তম মিনিটে রক্ষণভাগের খেলোয়াড় ইয়াসিন খানের বদলি খেলোয়াড় হিসেবে তিনি মাঠে প্রবেশ করেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে তপু সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ২ মাস ৫ দিন পর, বাংলাদেশের জার্সি গায়ে প্রথম গোলটি করেন; ২০১৫ সালের ২৮শে ডিসেম্বর তারিখে, ভুটানের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০২০ সালের ১৯শে জানুয়ারি তারিখে, তিনি শ্রীলঙ্কার বিরুদ্ধে এক প্রীতি ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটি বাংলাদেশ ৩–০ গোলের ব্যবধানে জয়লাভ করেছিল।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 
 

১৯৯৪-এ জন্ম
জীবিত ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
বাংলাদেশী হিন্দু
নারায়ণগঞ্জ জেলার ব্যক্তি
ফুটবল রক্ষণভাগের খেলোয়াড়
দক্ষিণ এশীয় গেমসে ব্রোঞ্জপদক বিজয়ী বাংলাদেশী
শেখ রাসেল ক্রীড়া চক্রের ফুটবলার
এশিয়ান গেমসে বাংলাদেশের প্রতিযোগী
দক্ষিণ এশীয় গেমসে ফুটবলে পদক বিজয়ী
মোহামেডান স্পোর্টিং ক্লাবের (ঢাকা) ফুটবলার
আবাহনী লিমিটেডের (ঢাকা) ফুটবলার
বসুন্ধরা কিংসের ফুটবলার
২০১৪ এশিয়ান গেমসের ফুটবলার
২০১৮ এশিয়ান গেমসের ফুটবলার
বাংলাদেশের আন্তর্জাতিক যুব ফুটবলার
সাইফ স্পোর্টিং ক্লাবের ফুটবলার
ঢাকার ফুটবলার
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল রক্ষণভাগের খেলোয়াড়
ঈশ্বরগঞ্জ কলেজ

ঈশ্বরগঞ্জ সরকারি কলেজ বাংলাদেশের ময়মনসিংহ জেলায় অবস্থিত একটি শিক্ষা প্রতিষ্ঠান।

ইতিহাস 
ময়মনসিংহ জেলার ঈশ্বরগঞ্জ উপজেলায় সর্ব প্রথম ১৯৬৮ সালে ঈশ্বরগঞ্জ ডিগ্রি কলেজ প্রতিষ্ঠিত হয় পুরাতন ব্রহ্মপুত্র নদের শাখা কাঁচামাটিয়া নদীর তীর ঘেষে। এর ঠিক অপর পাশে রয়েছে ঈশ্বরগঞ্জ আইডিয়াল কলেজ। তাই জায়গাটি কলেজ রোড নামেই পরিচিত।

অনুষদ ও বিভাগ 
 একাদশ-দ্বাদশ শ্রেণি
 বিজ্ঞান বিভাগ
 ব্যবসায় শিক্ষা বিভাগ
 মানবিক বিভাগ
 ব্যবসায় ব্যবস্থাপনা
 ডিগ্রি কোর্স
 অনার্স কোর্স
 বি.এস.এস
 বি.এস.সি
 বি.এ

গ্রন্থাগার 
কলেজটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে।

সহশিক্ষা কার্যক্রম 
লেখাপড়ার পাশাপাশি ঈশ্বরগঞ্জ ডিগ্রি কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়।

ক্লাবসমূহ 
পাঠদানের পাশাপাশি অন্যান্য কার্যক্রমের জন্য কলেজটি পরিচিত। শিক্ষার্থীদের অংশগ্রহণে কয়েকটি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো কলেজের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে।

পোশাক 
 ছাত্র: কালো প্যান্ট, সাদা শার্ট, সাদা সু, কালো বেল্ট
 ছাত্রী: সাদা সালোয়ার কামিজ ও স্কার্ফ, নেভি ব্লু ওড়না ও বেল্ট বা সাদা বোরকা

তথ্যসূত্র

বহিঃসংযোগ 
 দাপ্তরিক ওয়েব সাইট।

ময়মনসিংহ জেলার মহাবিদ্যালয়
ঈশ্বরগঞ্জ উপজেলার কলেজ
১৯৬৮-এ পূর্ব পাকিস্তানে প্রতিষ্ঠিত
ময়মনসিংহ জেলায় জাতীয় বিশ্ববিদ্যালয় অধিভুক্ত মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ঈশ্বরগঞ্জ পৌরসভা

ঈশ্বরগঞ্জ পৌরসভা বাংলাদেশের ময়মনসিংহ জেলার ঈশ্বরগঞ্জ উপজেলার অন্তর্গত 'ক' শ্রেণির একটি পৌরসভা। ১৯৯৭ সালের ৭ অক্টোবর এই পৌরসভার যাত্রা শুরু।

অবস্থান 
ঈশ্বরগঞ্জ পৌরসভা ময়মনসিংহ জেলা শহর হতে ২৪ কি.মি. উত্তরে অবস্থিত। উত্তরে গৌরীপুর উপজেলা, পূর্বে সোহাগী ইউনিয়ন, দক্ষিণে ঈশ্বরগঞ্জ ইউনিয়ন এবং পশ্চিমে গৌরীপুর উপজেলা।
ঈশ্বরগঞ্জ পৌর এলাকার মধ্যদিয়ে অতিক্রম করেছে কিশোরগঞ্জ-ময়মনসিংহ মহাসড়ক এবং ভৈরব-ময়মনসিংহ রেললাইন। ঈশ্বরগঞ্জ পৌর এলাকার মাধ্য দিয়ে অতিক্রান্ত রেললাইনটি রাজধানী ঢাকাসহ গাজীপুর, ময়মনসিংহ, জামালপুর ও কিশোরগঞ্জ হয়ে ভৈরব পর্যন্ত বিস্তৃত। এছাড়া ঢাকা-ময়মনসিংহ মহাসড়ক ও অন্যান্য সংযোগ সড়কের মাধ্যমে ঈশ্বরগঞ্জ পৌরসভা দেশের সকল জেলা ও উপজেলার সাথে সংযুক্ত হয়েছে।

জনসংখ্যা ও নির্বাচনিক তথ্য 
 লোক সংখ্যার ঘনত্ব: ১,৮৪৮ (প্রতি বর্গ কিলোমিটারে)
 মোট ভোটার সংখ্যা: ২,৪৫,৬৪৪ জন
 পুরুষভোটার সংখ্যা: ১,১৭,৫৪০ জন
 মহিলা ভোটার সংখ্যা: ১,২৮,১০৪ জন
 বাৎসরিক জনসংখ্যা বৃদ্ধির হার = ১.৩০%
 মোট পরিবার(খানা) = ৮২,৯৭০ টি
 নির্বাচনী এলাকা :১৫৩ ময়মনসিংহ-৮ ঈশ্বরগঞ্জ উপজেলা

প্রশাসনিক এলাকা 
 গ্রাম: ১১২ টি
 মৌজা: ১০২ টি

ধর্ম 
 এতিমখানা বে-সরকারি: ০৭ টি।
 মসজিদ: ৭১ টি।
 মন্দির: ২৭ টি।

বাণিজ্য 
 হাট-বাজার: ০২ টি
 ব্যাংক শাখা: ১০ টি।

শিল্প 
 কুটির শিল্প:৮১টি
 বৃহৎ শিল্প: ৩টি

নদ-নদী 
কাঁচামাটিয়া নদী, পুরাতন ব্রহ্মপুত্র নদী

শিক্ষা 
শিক্ষা প্রতিষ্ঠান
 ঈশ্বরগঞ্জ বিশ্ববিদ্যালয় কলেজ
 ঈশ্বরগঞ্জ বালিকা বিদ্যালয় ও মহিলা কলেজ
 ঈশ্বরগঞ্জ ডিএস কামিল মাদ্রাসা
 ঈশ্বরগঞ্জ বিশেশ্বরী পাইলট উচ্চ বিদ্যালয়
 চরনিখলা উচ্চ বিদ্যালয়

উল্লে­খযোগ্য স্থান ও স্থাপনা 
খাঁবাড়ীতে প্রাচীন নির্দশন হিসেবে একটি গভীর কূয়া রয়েছে।

তথ্যসূত্র

বহিঃসংযোগ 

ময়মনসিংহ জেলার পৌরসভা
ঈশ্বরগঞ্জ উপজেলা
ময়মনসিংহ